[{"text_idx": "#000003", "text": "Tang: \u201cMa\u0308letan, et 2004. aastal lugesin uudiseid koolireformist ja sellest, et just va\u0308ikestes maapiirkondades planeeritakse neid asutusi sulgeda. Varsti pa\u0308rast seda avastasin end Pa\u0308rnumaal Suigu maakooli uksele koputamas, et ku\u0308sida, kas tohin nende va\u0308ikest kogukonda pildistada? Ja\u0308rgmised 8 aastat olin osa nende perest. Ku\u0308lastasin ka la\u0308hedalasuvaid koole: Taali, Selja ja Kabli, mis asusid samuti Pa\u0308rnumaal. Ta\u0308na on ko\u0303ik need neli kooli suletud.\u201d"}, {"text_idx": "#000004", "text": "Ta\u0308napa\u0308eva kontekstis na\u0308eb fotograaf positiivse noodina protsesse omaalgatuslike kogukonnakoolide tekkimises. \u201cNa\u0308iteks Mari Ojasaare ja Jesper Parve algatusel avatud Hiiumaa Vabakool ja neid na\u0308iteid on veel. Seega projektile ei ole kavatsust veel kriipsu alla to\u0303mmata. Haridus ja lapsed huvitavad mind va\u0308ga ning sellised va\u0308ikesed kogukonnakoolid pakuvad tuge nii kasvavale uudsimu ta\u0308is lapsele, kui ka vanematele.\u201d Tang ta\u0308htsustab pisikeste maakoolide o\u0303ppe personaalset la\u0308henemist, mis pole vo\u0303rreldav suurte \u201ckombinaat\u201d-koolide strateegiatega."}, {"text_idx": "#000005", "text": "Viimatise maakoolide projektiga seonduva etapina pildistas Tang Arhitektuurimuuseumi jaoks mo\u0303isakoole, ja\u0308tkates algse stiiliga. Ka selles valikus olid mo\u0303ned koolid va\u0308ga tagasihoidliku moega, sarnased aastaid tagasi dokumenteeritud Taali maakoolile."}, {"text_idx": "#000009", "text": "Na\u0308itus \u201cKaduv vo\u0303lu. Eesti maakoolide elu\u201d ja\u0308a\u0308b Fotomuuseumis avatuks aprilli keskpaigani."}]